NaiveNeuron/SloPal huggingface dataset:
Viskupič, Marián, poslanec NR SR (2022-05-25):
Pán predseda, ďakujem pekne za slovo. Zápisnica o výsledku verejného hlasovania o návrhu na voľbu člena Správnej rady Ústavu pamäti národa, ktoré sa konalo dňa 25. mája 2022. Na verejné hlasovanie o návrhu na voľbu člena Správnej rady Ústavu pamäti národa bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady spočítali hlasy a zistili, že vo verejnom hlasovaní o návrhu na voľbu člena Správnej rady Ústavu pamäti národa všetci poslanci odovzdali hlasovacie lístky. Zo 130 odovzdaných hlasovacích lístkov boli 3 neplatné a 127 platných. Podľa platných hlasovacích lístkov overovatelia zistili, že – za pána Patrika Dubovského hlasovalo za 6, proti 8, zdržalo sa 113, – za pána Miroslava Lehkého hlasovalo za 13, proti 7, zdržalo sa 107, – za pána Jerguša Sivoša hlasovalo za 67, proti 11, zdržalo sa 49 poslancov. Na voľbu člena Správnej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní bol za člena Správnej rady Ústavu pamäti národa zvolený pán Jerguš Sivoš. Overovatelia poverujú svojho člena Mariána Viskupiča oznámiť výsledok hlasovania Národnej rade Slovenskej republiky. Pán predseda, skončil som. Ďakujem.
P. Paška, predseda NR SR: (2008-07-02):
(Hlasovanie.) 134 prítomných, 60 za, 51 proti, 22 sa zdržalo, 1 nehlasoval. Tento návrh sme neschválili.
V. Veteška, podpredseda NR SR: (2006-03-15):
Otváram všeobecnú rozpravu. Písomné prihlášky som k tomuto bodu nedostal žiadne. Pýtam sa, kto sa ústne hlási do rozpravy? Nikto sa nehlási ústne do rozpravy, preto uzatváram rozpravu a prerušujem rokovanie o tomto bode programu. Budeme pokračovať v rokovaní prvým čítaním o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 1517. Návrh na jeho pridelenie na prerokovanie výborom máte v rozhodnutí č. 1523. Pán minister Zajac, nech sa páči, uveďte vládny návrh zákona.
Laššáková, Jana, podpredsedníčka NR SR (2013-06-05):
Panie poslankyne, páni poslanci, prosím, aby ste zaujali svoje miesta, pristúpime k hlasovaniu o prerokovaných bodoch programu. (Ruch v sále.) Páni poslanci! Páni poslanci, pán poslanec Kondrót. Takže, páni poslanci, pokračujeme v prerušenom rokovaní. Nech sa páči, procedurálne návrhy pán poslanec Hlina a pán poslanec Matovič. (Ruch v sále.) Poprosím vás o pokoj, páni poslanci. Budeme hlasovať. Nech sa páči, pán poslanec Hlina.
Blanár, Juraj, podpredseda NR SR (2022-05-25):
Takže prajem pekné popoludnie. Vážení kolegovia, pán minister, môžeme teda pokračovať v popoludňajšom rokovaní Národnej rady Slovenskej republiky netradične na základe schválenia o 13.00 hodiny, keďže sme si skrátili obedňajšiu prestávku, a teda budeme pokračovať vládnym návrhom zákona v druhom čítaní , ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov . Tento vládny návrh zákona je pod parlamentnou tlačou 840 a spoločná správa je pod parlamentnou tlačou 840a. Ešte pred tým ako udelím slovo pánovi ministrovi pôdohospodárstva a životného prostredia chcem pozdraviť na balkóne návštevníkov. Vitajte a cíťte sa tu ako v parlamente. Pán minister, nech sa páči, máte slovo.
Červeňáková, Elena, poslankyňa NR SR (2019-05-20):
Ďakujem ti, kolegyňa, za tvoj príspevok. Ozaj bol hodnotný. A ako si aj povedala, aj načrtla už, akým smerom sa chceme, naše hnutie uberať, že vlastne si už predstavila aspoň v určitých bodov svoju koncepciu, čo sa týka poskytovania zdravotno-sociálnej starostlivosti, hlavne prepojenia. Ja by som chcela ešte podotknúť, tak ako si povedala, že populácia nám samozrejme starne a nebude sa mať kto postarať o našich seniorov. Vyššie územné celky, ako v správe už je hodnotené, sú v rozpore so zákonom o sociálnych službách, neurčili si ani personálne, ani finančné, ani prevádzkové a organizačné podmienky na plnenie poskytovania služieb v zariadení sociálnych služieb. Ministerstvo práce a sociálnych vecí sa bráni, že nepotrebuje sociálne zariadenia s komplexnou ošetrovateľskou starostlivosťou. Ale chcem podotknúť, sú tu umiestňovaní klienti, ktorí sú polymorbidní, majú viacero diagnóz. A, žiaľbohu, kto sa o nich bude vedieť postarať, ako už bolo avizované koľkokrát, že kuchár, upratovačka? Odborný personál tam nie je a ministerstvo práce ani nechce v zariadeniach sociálnych služieb umiestňovať kolegyne sestry, ktoré by sa starali o týchto ľudí. Žiaľbohu, doba nám ide dopredu. Ako sa k tomu staviame? Akým spôsobom sa staviame? Keď nebude vláda schopná a ochotná sa postarať o svojich seniorov, je to veľmi smutné a samozrejme naši ľudia potom budú naďalej odchádzať do zahraničia pracovať. Ďakujem.
Laššáková, Jana, podpredsedníčka NR SR (2015-10-30):
Pán poslanec Uhliarik, nech sa páči.
Blanár, Juraj, podpredseda NR SR (2021-02-03):
S faktickou poznámkou, pán poslanec Lehotský, nech sa páči.
Pellegrini, Peter, predseda NR SR (2024-01-08):
Pán poslanec Grendel.
Bugár, Béla, podpredseda NR SR (2019-06-24):
Ďakujem. Pán spravodajca? Nechcete. Ďakujem veľmi pekne. Prerušujem rokovanie o tomto bode programu a zároveň vás, panie poslankyne a páni poslanci, chcem informovať, že navrhovatelia berú späť návrh poslancov Národnej rady Jany Kiššovej, Jozefa Rajtára, Eugena Jurzycu, Milana Laurenčíka, Alojza Baránika na vydanie zákona, ktorým sa mení zákon č. 289/2008 Z. z. o používaní elektronickej registračnej pokladnice (tlač 1506). To by nasledovalo práve teraz, ale hovorím, že zobrali to späť. Tým pádom pristúpime k ďalšiemu bodu a to je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 213/2018 Z. z. o dani z poistenia a, samozrejme, ktorým sa dopĺňa zákon č. 595/2003 Z. z. o dani z príjmov (tlač 1535). Pani poslankyňa Kiššová ako navrhovateľka, nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 231/2018 Z. z. o dani z poistenia a o zmene a doplnení niektorých zákonov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1535.)
Ďuriš Nicholsonová, Lucia, podpredsedníčka NR SR (2016-11-22):
Pani poslankyňa, prepáčte, prosím vás, že vás prerušujem, ale na 16.30 hod. zvolal pán predseda poslanecké grémiu a dohodli sme sa, že bude prerušené rokovanie.
Petráš, Vladislav, poslanec NR SR (2013-03-13):
Vážená pani predsedajúca, v rozprave vystúpil poslanec Beblavý. Ako spravodajca odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 124 poslancov, za 77, proti 3, 42 sa zdržali, 2 nehlasovali. Uvedený návrh sme schválili.
Bugár, Béla, podpredseda NR SR (2018-11-27):
Nech sa páči, pani poslankyňa Grausová, môžte reagovať.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o návrhu tak, ako ho predložil pán spravodajca, kde určíme výbory, gestorský výbor, ako aj lehotu na prerokovanie. (Hlasovanie.) Prítomných 138, za 97, proti 0, zdržalo sa 41, hlasovali všetci. Konštatujem, že aj tento návrh sme schválili. Ďalej, prosím, spoločného spravodajcu z výboru pre financie a rozpočet pána poslanca Györgya Gyimesiho, aby uvádzal hlasovanie o bode 32 programu. Je to druhé čítanie o vládnom návrhu zákona o mechanizme na podporu obnovy a odolnosti, tlač 611. Nech sa páči, pán poslanec, máte slovo. (Hlasovanie o vládnom návrhu zákona o mechanizme na podporu obnovy a odolnosti a o zmene a doplnení niektorých zákonov , tlač 611.)
Laurenčík, Milan, podpredseda NR SR (2020-04-20):
Pán predseda Lukáč.
Žiga, Peter, podpredseda NR SR (2023-11-16):
Pán premiér, musím vás prerušiť, lebo uplynulo päť minút, na ktorý, ste mali na odpoveď. Ďakujem pekne. Chcem sa opýtať pána poslanca, či chce vystúpiť. Chce vystúpiť s doplňujúcou otázkou. Nech sa páči, pán poslanec.
Blaha, Ľuboš, podpredseda NR SR (2023-12-13):
Pán poslanec Vladimír Ledecký.
Laššáková, Jana, podpredsedníčka NR SR (2015-02-06):
Ďakujem pekne, pán spravodajca,. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlási pán navrhovateľ, končím možnosť prihlásiť sa do rozpravy ústne. Nech sa páči, pán poslanec, máte slovo.
M. Dzurinda, predseda vlády SR: (2004-03-11):
Všetko, pán predseda.
Pavlovičová, Svetlana, poslankyňa NR SR (2012-10-16):
Keďže sme hlasovali o všetkých bodoch zo spoločnej správy a mám splnomocnenie gestorského výboru, dajte, prosím, hlasovať o postúpení vládneho návrhu zákona do tretieho čítania ihneď.
Fecko, Martin, poslanec NR SR (2018-02-13):
Ďakujem pekne. Ja len krátko, pán kolega. Ale z týchto nebankových subjektov štát mal príjem! 240 miliónov eur prišlo do štátnej kasy. My na základe tohto zákona chceme iba polovicu z toho. To znamená, štát tu má peniaze, kvázi z nelegálnej činnosti týchto nebankových subjektov si vybral peniaze a títo nemajú právo dostať ani odškodnenie? A ešte raz hovorím, verte mi, že ľudí nevymenili, my sme nevymenili ľudí, ľudia verili v štát, veď sa to volá istota, áno, štát bola istota, musím povedať takto. Ľudia chodili; práca chodila za ľuďmi, nie ľudia za prácou. Takže berte takto, že keď štát vzal a dobre mu bolo, tie peniaze sú v tom štáte uložené. Z týchto peňazí chceme odškodniť a bolo to aj v analytických nejakých článkoch v týchto rokoch, kde takto sa vyjadrovali niektorí právnici na tieto nebankové subjekty skrachované. Ďakujem. (Potlesk.)
Fronc, Martin, poslanec NR SR (2011-07-11):
Ďakujem pekne, pán predseda. Pán kolega Jasaň, pozorne som vás počúval, sú veci, s ktorými nesúhlasím, a musím povedať , že boli aj veci, o ktorých minimálne som ochotný diskutovať, trebárs čo sa týka odchodu dôchodcov, prepustenia dôchodcov zo zamestnania. Ale jedna vec mi nedá. Hneď v úvode sta hovorili o čistkách v súvislosti so zmenou týkajúcej sa prepustenia z dôvodov organizačných zmien. No myslím si, že to bola taká podpásovka, pretože vezmite si Košice, kde ste nastúpili. Tam došlo nielen na politických funkciách k čistkám, tam ste prepustili všetkých riaditeľov mestských podnikov a potom ďalších, pomaly aj upratovačku. A v Košiciach ste o jednom nemenovanom kolegovi vašom hovorili, že sa prezýva Lojzo čistič. Práve z týchto dôvodov myslím, že toto nebolo v celku kóšer z vašej strany. Ďakujem.
Bugár, Béla, podpredseda NR SR (2019-06-26):
Vyhlasujem rozpravu o tomto bode programu za skončenú. Pán navrhovateľ? Nie. Pán spravodajca? Nie. Prerušujem rokovanie o tomto bode programu. Budeme pokračovať prvým čítaním o návrhu poslancov Borisa Kollára, Petry Krištúfkovej a Ľudovíta Gogu na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a doplnení zákona č. 467/2002 Z. z. o výrobe a uvádzaní liehu na trhu(tlač 1533). Nech sa páči, za navrhovateľov, pán poslanec Kollár, máte slovo. (Rokovanie o návrhu poslancov Národnej rady Slovenskej republiky Borisa Kollára, Petry Krištúfkovej a Ľudovíta Gogu na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o doplnení zákona č. 467/2002 Z. z. o výrobe a uvádzaní liehu na trh v znení neskorších predpisov , tlač 1533.)
Kollár, Boris, predseda NR SR (2021-05-28):
Ďakujem pekne pani poslankyni. S ďalšou faktickou poznámkou vystúpi pán poslanec Kotleba, nech sa páči, máte slovo.
Danko, Andrej, podpredseda NR SR (2024-09-11):
Ďakujem. Otváram všeobecnú rozpravu. Do rozpravy je prihlásená písomne len poslankyňa Gažovičová za poslanecký klub PS. Nech sa páči.
Blaha, Ľuboš, podpredseda NR SR (2024-02-13):
Pán poslanec Jaroslav Mego, nech sa páči.
P. Paška, predseda NR SR: (2007-10-25):
Pani podpredsedníčka, máte slovo.
Grendel, Gábor, podpredseda NR SR (2021-05-03):
A teraz s reakciou na faktické poznámky, pán poslanec Takáč.
Gaborčáková, Soňa, poslankyňa NR SR (2017-11-28):
Ďakujem. Ja teda dedukujem z vyhlášky a dostali sme vlastne také avízo od teda pracovnej skupiny, ktorá sa podieľala na tomto návrhu zákona. Ja sa snažím teda overovať z rôznych strán informácie, ktoré ku mne prichádzajú, a tam tiež vlastne hovorili, že ich, ich cieľom je, aby tá akreditácia išla po cieľovej skupine. Ak to takto nebude, ak to takto nebude, tak jednoducho mám za to, čo ste povedali vy, že takto fungovať sa nedá, ak budeme kombinovať cieľovú skupinu detí z detských domovov, krízových stredísk, ktoré sú poruchy správania, alebo resocov. Jednoducho, samozrejme, že to sa nedá, ale na to tu sme, aby sme to teda dohliadli. Ďakujem.
Grendel, Gábor, podpredseda NR SR (2020-04-07):
Ďakujem. Dve faktické poznámky evidujem. Končím možnosť prihlásiť sa s faktickými. Pán poslanec Borguľa.
Halgašová, Jarmila, poslankyňa NR SR (2022-09-22):
Ďakujem pekne, pán predsedajúci. Vážené kolegyne, vážení kolegovia, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu zákona (tlač 1161). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
P. Hrušovský, predseda NR SR: (2004-10-26):
(Hlasovanie.) 137 prítomných, 82 za, 11 proti, 44 sa zdržalo. Národná rada Slovenskej republiky vládny návrh zákona schválila. Teraz poprosím pána poslanca Horáka, aby z poverenia výboru pre financie, rozpočet a menu ako spoločný spravodajca uvádzal hlasovania k vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení  zákona č. 350/2004 Z. z. Pán poslanec Horák. V. Horák, poslanec: Áno, pán predseda, ďakujem za slovo. V rozprave vystúpili štyria diskutéri a predložili spolu tri pozmeňujúce návrhy. Najskôr budeme ale hlasovať o pozmeňujúcich návrhoch zo spoločnej správy a budeme  hlasovať o všetkých 20 návrhoch en bloc s návrhom gestorského výboru schváliť ich.
Laššáková, Jana, podpredsedníčka NR SR (2013-06-20):
Pán poslanec, chcete doplňujúcu otázku? Nech sa páči, máte na to dve minúty.
Paška, Pavol, predseda NR SR (2013-06-26):
Vážené dámy poslankyne, vážení páni poslanci, pekné popoludnie, budeme hlasovať o prerokovaných bodoch. Ešte chcem navrhnúť, aby sme si minútou ticha uctili obete teroristického útoku, ktorými sú dvaja slovenskí občania, a vyjadríme tak aj úprimnú sústrasť rodinám. (Minúta ticha.) Ďakujem pekne. Dámy a páni, ešte predtým, ako pristúpime k hlasovaniu, chcem vás požiadať o súhlas so zmenou v programe, chcem navrhnúť, aby sme zajtra o deviatej ráno začali ďalší rokovací deň návrhom pánov poslancov Andreja Hrnčiara, Bélu Bugára a Gabriela Csicsaia, je to bod 45, a potom po prerokovaní tohto bodu by sme rokovali o bode 42, to je návrh pani poslankyne Lucie Nicholsonovej na vydanie zákona č. 561. Je všeobecný súhlas? (Súhlasná reakcia pléna.) Dobre, takže ráno o deviatej, najprv páni poslanci za MOST – HÍD a potom pani poslankyňa Nicholsonová z SaS. Poprosím teraz pani poslankyňu Müllerovú, aby uviedla hlasovanie v druhom čítaní o vládnom návrhu zákona č. 580 o zdravotnom poistení. Je to tlač 478. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 478.)
S. Kahanec, poslanec: (2009-02-05):
Ďalej, aby za gestorský výbor určila hlasovaním Výbor Národnej rady Slovenskej republiky pre hospodársku politiku a že určené výbory návrh zákona prerokujú v druhom čítaní vo výboroch do 10. apríla 2009 a v gestorskom výbore do 14. apríla 2009.
M. Číž, podpredseda NR SR: (2007-10-19):
Takže pán poslanec Farkas bol jediný, ktorý sa prihlásil do rozpravy písomne. Teraz sa preto pýtam, kto sa hlási do rozpravy ústne. Pardon, s faktickou ešte pán poslanec Richter má slovo.
Grendel, Gábor, podpredseda NR SR (2023-06-22):
Chápem, pán poslanec, že to nie je úplne príjemné pri čítaní pozmeňujúceho návrhu, ale po správnosti by už malo byť hlasovanie, bude však až o 17.10 h približne, takže...
K. Cibulková, poslankyňa: (2008-02-05):
Ja by som chcela najprv reagovať na kolegu Petráka. Vy teda hovoríte, že nie je korektné, aby som sa vo svojom vystúpení zaoberala chybou. Ale ja by som chcela upozorniť na to, že táto správa, ktorá obsahuje i problematický § 59a, takto bola vládou schválená, predložená bola do parlamentu a práve o obsahu tejto správy sa bavíme už niekoľko dní. K pánu poslancovi Kvorkovi len toľko. Ak tvrdíte teda, že vznikajú pochybnosti o výške kúpnej ceny vzhľadom na to, že mohlo toto konzorcium vedieť o tom, že je jediným, tak potom nerozumiem, prečo dalo o 800 mil. dolárov viac, ako bola predbežná ponuka. A ešte úplne na záver. Ja viem, že sa vám to veľmi ťažko počúva, ale jednoducho strana Smer a jej predstavitelia vo svojich vystúpeniach neustále vystupujú proti všetkému slobodnému a nezávislému. A preto to evokuje všetky tie myšlienky, ktoré som vo svojom prednese použila.
J. Počiatek, minister financií SR: (2009-02-13):
Ďakujem za slovo, skončil som.
Mierna, Anna, poslankyňa NR SR (2023-05-25):
Ďakujem pekne za slovo. Ja som počúvala túto debatu a prišla som sem do pléna, aby som si vypočula vaše argumenty pre a proti, pretože ten systém, ja môžem povedať za mesto Skalica, kde som bola primátorka, tam je viac ako 140 rokov starý dobrovoľný hasičský zbor, ktorý pokračoval v tej tradícii, ktorá tam stáročia bola, pretože tí ľudia sa pred požiarmi chránili. A funguje to tam normálne. Aj teda aj tie príspevky, aj tak, ako bolo spomínané, zásahy či pri požiaroch, ale určite aj pri hocijakých kalamitách, ktoré boli prírodné, aj do Českej republiky, takže my sa určite na tento zákon pozrieme a spravíme k tomu stanovisko. Ale ak má sa niečo robiť transparentnejšie, efektívnejšie, tak budeme za to, aby sme to posunuli do druhého čítania. Ďakujem pekne.
Pčolinský, Peter, podpredseda NR SR (2023-05-17):
Dobre, okej.
Tóth, Tibor, poslanec NR SR (2011-10-19):
Keďže sme odhlasovali body zo spoločnej správy, dajte hlasovať o tom, že prerokúvaný vládny návrh zákona prerokujeme v treťom čítaní ihneď.
Tomáš, Erik, poslanec NR SR (2019-06-21):
Pani kolegyňa, vy ste zaradená v klube SaS, aby som neurobil chybu, že, je to tak, ste v klube SaS? Ďakujem pekne. No ešte raz zopakujem, čo som povedal. Za samotné štúdium sa neplatí, dobre? Takže aby ste mi nedávali do úst vety, ktoré som nepovedal. A samozrejme, že štúdium ako také prináša ďalšie náklady so sebou a s tými nákladmi my tým deťom a rodičom pomáhame. Po-má-ha-me dl-ho-do-bo, pani poslankyňa. Nejde o žiadnu predvolebnú kortešačku, my to robíme konzistentne, kontinuálne počas celého volebného obdobia. Ešte v minulom volebnom období sme prijali 30, tridsať sociálnych opatrení, takže žiadna predvolebná kampaň. A chcem vám opäť zopakovať, obedy zadarmo, príspevky na lyžiarske kurzy a na školy v prírode, vlaky zadarmo, toto ide strana, v ktorej klube ste, zrušiť. Čiže zatiaľ čo my sa staráme; pani poslankyňa, neskáčte mi do reči, ja som vám neskákal... (Prerušenie vystúpenia predsedajúcim.)
Jurinová, Erika, poslankyňa NR SR (2017-04-04):
Ďakujem pekne. Iba veľmi kratučko zareagujem, že zdalo sa mi, keď som, teda vedela som, aký návrh zákona predkladáte, zdalo sa mi čudné, že v dnešnej dobe, ktorá je plná internetu a všelijakých technológií, nových, moderných, že neexistuje takýto spôsob vedenia triednej knihy. Takže podľa mňa toto by mala byť úplne taká najsamozrejmejšia drobnosť, nad ktorou pri hlasovaní, o ktorej by asi nemal váhať dnes ani jeden poslanec. A teda budem dúfať, že sa vám podarí tento malý, maličký krôčik k lepšej, neviem, k lepšiemu školstvu presadiť. Ďakujem pekne.
Blaha, Ľuboš, podpredseda NR SR (2024-01-17):
Pán poslanec Ivan Štefunko.
Vons, Peter, poslanec NR SR (2022-05-04):
Teraz o sedemnástej hodine. Ďakujem.
Laurenčík, Milan, podpredseda NR SR (2021-02-04):
Prezentujme sa a hlasujme. (Hlasovanie.) Prítomných 119, za 79, proti 26, zdržalo sa 14, hlasovali všetci. Konštatujem, že sme schválili bod 6 spoločnej správy. Pán poslanec, ďalšie návrhy.
Žiga, Peter, minister hospodárstva SR (2016-10-11):
Ďakujem pekne, pani predsedajúca. Nemal som v pôvode, pôvodne v pláne vystúpiť záverečnou rečou, pretože si myslím, že ten zákon, ktorý sme priniesli do Národnej rady a prešiel aj vládou a máme ho aj v programovom vyhlásení vlády, je dobrý, je potrebný pre malé a stredné podnikanie, nebol tu takýto zákon doteraz a naozaj vytvorí rámcové podmienky na to, aby sme vedeli podporiť malé a stredné podnikanie. A keď vytvárame možnosti podpory, tak si nechám urobiť prepis z tejto rozpravy, ktorá tu zaznela, a budem citovať pani predsedníčku výboru, hospodárskeho výboru o tom, aké nezdravé je dotovať malé a stredné podniky, a budem o tom rozprávať, akú to máme predsedníčku hospodárskeho výboru, a čo opozícia, akým spôsobom chce podporiť malé a stredné podniky, ktoré už roky žiadajú o podporu a pri každej príležitosti pri stretnutiach, či s vládou, alebo s poslancami Národnej rady, hovoria o tom, že aby sme ich podporili pri štarte, pri rozbehu podniku a podobne, takže vytvárame na to rámec. My nehovoríme o konkrétnych schémach, o konkrétnych možnostiach prideľovania podpory, máme možnosti čerpania fondov Európskej únie, vytvárame na to podmienky, bola tu aj ex ante kondicionalita, preto tento zákon. Zároveň chcem povedať, že každý poslanec, ktorý má mandát, má aj k dispozícii legislatívnu iniciatívu, a pokiaľ takýto zákon príde do Národnej rady, predtým je rokovaný vo výboroch, pani predsedníčka výboru, pán poslanec Heger, v prípade, že ste mali nejaké pripomienky, resp. sa vám tento zákon nepáči, mohli ste prísť a na výbore navrhnúť pozmeňovací návrh. Ale k tomuto bodu nebola na výbore žiadna diskusia ani pozmeňujúci návrh. Ani v rámci rozpravy nebola diskusia, že by sa vám niečo nepáčilo alebo že by sa vám niečo páčilo, preto považujem toto vaše vystúpenie len ako takú povinnú politickú jazdu, ktorá mala tu nejak, aby ste sa aj vyjadrili, však jasné, poslanci výboru za opozíciu by sa mali vyjadriť k takémuto zákonu, no, to vystúpenie bolo slabé a myslím si, že ten zákon je pripravený, je dobrý a dlho očakávaný malým a stredným, s malými a strednými podnikateľmi, chcel by som len upozorniť pani predsedníčku výboru, hospodárskeho výboru, že Slovensko za posledných 5 rokov urobilo výrazný posun v hodnotení podnikateľského prostredia a zo 44. miesta v hodnotení Doing Business postúpilo na aktuálne 29. miesto. Ďakujem, pani predsedajúca, skončil som.
Pellegrini, Peter, predseda NR SR (2014-12-02):
Prezentujeme sa a hlasujme o pozmeňujúcom návrhu pána poslanca Kaníka. (Hlasovanie.) Prítomných 123 poslancov, za 39 proti 28, zdržalo sa 56 poslancov. Návrh sme neschválili.
Kadúc, Miroslav, poslanec NR SR (2015-04-23):
Ďakujem pekne za slovo. Ľudo, bol si posledný v rozprave. A ja som si otvoril jeden web a čítam: 16.50, opoziční poslanci Miškov a Kollár vystúpili s tým, že avizujú, že ECB nám neschválila použitie z bankového odvodu. Ja som veľmi zvedavý, aký to bude mať dopad, ak to má nejaký dopad. Lebo ak tu bude mať dopad, ukazujú sa dve veci. Prvá, že peniaze nebudete mať zohnať odkiaľ, alebo ak zoženiete, bude to mať nepochybne dopad na verejné financie potom. To je vec prvá. A druhá, že ste urobili chybu, načo som vám hovoril, že ak to treba robiť takto rýchlo, môže sa stať chyba. Môže sa stať chyba. Tuto to máte, tuto to máte. Ja som fakt zvedavý, aký to bude mať dopad. Fakt som zvedavý.
Matovič, Igor, poslanec NR SR (2012-06-27):
Pán poslanec Brocka, na to, na čo reagovali ostatní, už reagovať nebudem. Len úplne na samý záver ste povedali, že mali by sme v prvom rade vytvárať podmienky na to, aby sa manželstvá nerozvádzali. Ja si myslím, že v každom štáte a takisto aj na Slovensku práve členovia zákonodarného zboru sú tí, ktorí pravdepodobne tak vytvárajú nejaké podmienky na život rodín, na možno fungovanie manželstiev. A myslím, keď sa nemýlim, tak vy ste najstarší funkčný poslanec v tomto parlamente, možno ste ním druhý, tretí, ale jednoducho určite ste tu jeden z najstarších. A chcem teda dať takú rečnícku otázku: Čo ste za tých dvadsať rokov, čo ste v parlamente, urobili pre to, aby sa manželstvá na Slovensku nerozvádzali?
Kollár, Boris, poslanec NR SR (2019-09-11):
Zapnete ma? Ďakujem. Aj napriek tomu, že minister tvrdošijne presadzuje schválenie novely, ktorá má údajne zabrániť infringementu voči SR kvôli klesajúcim stavom hlucháňa hôrneho, pričom samo ministerstvo na otázky Bruselu, ktoré predchádzali infringementu, odpovedalo polopravdy, využívalo neoverené informácie, hľadalo chyby všade, len nie vo svojich radoch. Podávalo skreslené a neodborné informácie o obhospodarovaní lesov na Slovensku. Preto sa nemôžme čudovať, že Brusel začal voči nám konanie o infringemente. Treba presadzovať to, aby sa ochrana prírody realizovala integrovane a proaktívne za účasti všetkých zainteresovaných s dôrazom na vlastníkov, užívateľov a správcov pozemkov tak, ako je tomu vo vyspelej Európe, a nie vymýšľať nezmysly, čo koho napadne presadzovať v zákone. Slovenská republika je lídrom chránených území v Európe. Máme deväť národných parkov s celkovou výmerou 317 889 hektárov, pričom ich ochranné pásmo predstavuje ďalších 270-tisíc. Čiže celkovo je to 522-tisíc hektárov. A na porovnanie, také vyspelé Švajčiarsko má jeden národný park Engadine s výmerou iba 17-tisíc hektárov. Je zarážajúce, že po tridsiatich rokoch po Nežnej revolúcii si ministerstvo životného prostredia dovolí predložiť do Národnej rady novelu zákona, v ktorej sa neguje jedno zo základných práv garantovaných Ústavou Slovenskej republiky, a to je vlastnícke právo. Konkrétne ide o § 29 zákaz činnosti v územiach s druhým až piatym stupňom ochrany v chránených vtáčích územiach neplatí. Súhlas na činnosť v prvom až piatom stupni ochrany sa nevyžaduje, ak, pôvodné znenie písm. d), ide o bezprostredné ohrozenie života alebo zdravia človeka alebo majetku a o vykonávaní úloh horskou záchrannou službou. A teraz ste odtiaľ vyhodili to slovo „majetku“, čo v praxi bude znamenať, že ak dôjde z titulu záujmov ochrany prírody k ohrozeniu majetku vlastníkov, nič sa nedeje, je to podľa tejto novely v poriadku. A my tu musíme chrániť našich ľudí, ktorí majú tunak milión hektárov lesov, preboha živého. My si tuná vyhlasujeme národné parky a tým ľuďom štát za to nedá žiadnu kompenzáciu. Pokiaľ nemáme na kompenzáciu... (Prerušenie vystúpenia časomerom.)
Paška, Pavol, predseda NR SR (2012-09-13):
Ďakujem pekne. Pán poslanec Sulík.
Blahová, Natália, poslankyňa NR SR (2011-02-08):
Prosím, dajte hlasovať o návrhu pána poslanca Matoviča.
Heger, Eduard, poslanec NR SR (2017-06-15):
Ďakujem veľmi pekne za kvalifikované vystúpenie, ktoré tu odznelo, a ja by som len chcel tam zvýrazniť jednu vec, lebo môžeme to vnímať práve skrze tú optiku tej demografickej krízy, ktorej na Slovensku čelíme a budeme čeliť, a bude to naozaj výrazný problém, ale chcem povedať, že toto riešenie nie je len na to, aby to teraz začalo zvracať tú demografickú krízu, ale ide o to, že chceme naozaj týmto návrhom priniesť aj kvalitnejšie žitie práve pre rodiny, ktoré majú deti a ktorých majú viacej, pretože tým, že matky sú pri deťoch, ostávajú doma, tak je tam výpadok príjmu a toto má práve suplovať ten výpadok príjmu, aby na jednej strany mohli investovať do tej budúcej generácie, ale zároveň, aby mohli aj plnohodnotne žiť. Pretože dieťa nemá byť v spoločnosti trest pre rodiny, ktoré sa preňho rozhodnú, a preto je dôležité, aby sme práve týmto riešením im vyšli v ústrety a spôsobili, aby mohli mať toľko detí, koľko chcú, a vieme, že dnes v priemere slovenské rodiny by radi mali o jedno dieťa viac, ako si, ako ich v súčasnosti majú, lebo si to nemôžu dovoliť. Takže tento krok vlastne vychádza v ústrety týmto rodinám, aby mohli mať toľko detí, koľko, koľko, koľko chcú, a aby mali na to aj dostatočné prostriedky. Ďakujem.
Gašpar, Tibor, podpredseda NR SR (2024-09-13):
Pán poslanec Galek, nech sa páči, máte slovo.
Glváč, Martin, podpredseda NR SR (2019-01-31):
Ďakujem. Chce sa vyjadriť v rozprave spravodajca? Nech sa páči.
Lipšic, Daniel, poslanec NR SR (2014-11-08):
Ja by som nadviazal, aby som upozornil kolegov na to, že by nemali už viac citovať stanovisko Penty, ktorá povedala, že nemá žiadne podnikanie v Belize. Ak si zadáte do Obchodného registra meno Marián Krajňák, tak vám vyjde 42 záznamov od Dôvery, PPC, VSŽ Inžiniering, Penta Investments. Tento človek je jeden z najbližších ľudí Jaroslava Haščáka. Deväť rokov mal trvalý pobyt priamo v sídle Penty na Krížkovej 9 v Bratislave, v súčasnosti pôsobí vo firme Kavan. Od marca 2012 mala základné imanie 5-tisíc euro. Potom tam však vstúpila jedna firma – Walsall Holdings Ltd. Vtedy sa stal pán Marián Krajňák konateľom a základné imanie sa zvýšilo o 400-tisíc euro. Hádajte, kde sídli firma Walsall Holdings Ltd? Na Mapp Street 1 v Belize. Takže trošku pozorne alebo minimálne kriticky, kriticky vnímajte stanoviská finančnej skupiny Penta, lebo sa mi zdá, že niektorí z vás sú možno na telefóne s ich tlačovým oddelením.
P. Hrušovský, predseda NR SR: (2004-05-27):
(Hlasovanie.) 124 prítomných, 50 za návrh, 63 proti, 11 sa zdržalo. Návrh sme neschválili. Prosím, uvádzajte návrhy na hlasovanie o jednotlivých... M. Demeterová, poslankyňa: Ďalej budeme hlasovať o bodoch zo spoločnej správy 6, 7, 9, 10, 12 až 15, 18 a 20 až 23 s odporúčaním gestorského výboru schváliť ich.
Laurenčík, Milan, podpredseda NR SR (2021-06-30):
Ďakujem. Pán poslanec, ak budete mať záujem, o piatej príde viesť schôdzu pán predseda, môžeme zvolať poslanecké grémium, kde sa môžeme dohodnúť aj na takom postupe, o ktorom, o ktorom hovoríte. Teraz vystúpi za poslanecký klub OĽANO pani poslankyňa Anna Andrejuvová, nech sa páči.
Paška, Pavol, predseda NR SR (2013-05-29):
Hlasujeme. (Hlasovanie.) 141 prítomných, 107 za, 33 sa zdržalo, 1 nehlasoval. Návrh uznesenia sme schválili. Pán poslanec Daniš uvedie hlasovanie o uznesení k správe o stave ochrany osobných údajov za roky 2011 a 2012 (tlač 460). Nech sa páči.
Kresák, Peter, poslanec NR SR (2016-06-21):
Ďakujem pekne. No presne to je moja obava, čo teraz na konci zmienil vlastne kolega Dostál, ale chcem reagovať na kolegu Viskupiča, samozrejme. Pán kolega, vy ste vo svojom príspevku vlastne tú problematiku posunuli hodným, hodným smerom inam, než je predložený návrh. Samozrejme, baviť sa o individuálnych poslaneckých prieskumoch z rozhodnutia jednotlivých poslancov pokladám za ústavný absolútny nezmysel, musím povedať. Ale, samozrejme, iná je otázka baviť sa o poslaneckých prieskumoch, ktoré bude iniciovať v istých prípadoch a za konkrétne stanovených podmienok menšina parlamentu alebo teda menšina výboru. Tam vidím, samozrejme, istú logiku a sám za seba poviem, že je to hodné diskusie, a bolo by sa treba nad tým zamyslieť. Samozrejme, sú aj ďalšie spojené otázky, ktoré by mali hovoriť o tom, čo by malo byť obsahom takého prieskumu, akoby sa mal ten prieskum vykonávať. Ale, ale to sú technické veci, ktoré sa dajú, dajú riešiť. Pozerám sa na to aj z toho pohľadu, že, samozrejme, že kontrolná funkcia Národnej rady je jedna z veľmi dôležitých funkcií Národnej rady. Vieme, že ich, tých funkcií je niekoľko, už som tu o tom hovoril, nechcem sa opakovať. A preto hovorím, že áno, kontrolná funkcia patrí parlamentu, jeho orgánom, ale nepatrí teda jednotlivcom, a preto ja mám veľký problém s tým návrhom, tak ako je napísaný. Čiže sám za seba hovorím ešte raz, myslím si, že je dobré začať diskutovať na tému, v ktorých prípadoch a za akých podmienok môže menšina iniciovať kontrolnú činnosť, kontrolnú činnosť za jednotlivé výbory, ale, ale priznám sa, striktne odmietam a mám vážnu obavu z toho, aby si mohol kedykoľvek každý jednotlivý poslanec vykonávať poslanecký prieskum, tak chce, ako chce. Ďakujem.
Ďuriš Nicholsonová, Lucia, podpredsedníčka NR SR (2018-09-17):
S reakciou na faktické poznámky pani poslankyňa Blahová.
Laurenčík, Milan, podpredseda NR SR (2022-02-08):
... prerušujem schôdzu, pretože...
Grendel Gábor, podpredseda NR SR (2020-11-27):
Prezentujme sa a hlasujme o skrátení lehoty. (Hlasovanie.) Prítomných 127 poslancov, za 83, proti 1, zdržalo sa 43, nehlasovalo 0 poslancov. Konštatujem, že sme rozhodli o skrátení lehoty.
Kaník, Ľudovít, poslanec NR SR (2014-06-05):
Ja som veľmi, hľadám správne slovo, prekvapený, kam sa toto začalo uberať. Páni, všetci, ako kľud, ako toto, robíte vojnu na absolútne falošnom, nesprávnom, vymyslenom bojisku. Toto absolútne, o to tu nejde, preboha! A úplne toto, teraz takú spôsobujeme radosť všetkým tým, ktorí tomuto neprajú. Veď ako na smiech budeme. Toto, preboha, nie. A na vysvetlenie len, keď sa tu, aby, aby ľudia zas nenadobudli úplne nesprávny pocit, keď sa hovorilo o sprostredkovateľských nákladoch pri vzniku druhého piliera. Tieto náklady nijakým spôsobom neboli hradené z prostriedkov sporiteľov. To treba podčiarknuť miliónkrát, pretože dochádza samozrejme k zjednodušovaniu. To, koľko vynaložila tá-ktorá spoločnosť a DSS-ka na reklamu, na marketing, na sprostredkovateľov, je čisto jej vec a hradila to z vlastných zdrojov. Ani cent na to nesmel ísť zo zdrojov sporiteľov. Takže pravdivé na tom je len to, že tým pádom sa zisky, ktoré, ktoré to spravili nerozumne, ich zisky vzdialili do tridsaťročného horizontu. A preto to nie je nejaký biznis, na ktorom sa ryžuje dnes, ako si mnohí, nebodaj, aj myslia teraz. Ale to len na vysvetlenie, aby sme zase nevošli do nejakej úplne falošnej slepej uličky. Ale naozaj takéto náhradné vyrábanie konfliktu tam, kde konflikt nie je, kde to je technická, kde záujem skutočne je eminentný, ale na tom, aby sporitelia, budúci dôchodcovia mali čo najlepšie stanovené dôchodky, najobjektívnejší systém tu je. A ja ten eminentný záujem mám a hrdo sa k nemu hlásim.
Glváč, Martin, podpredseda NR SR (2019-04-04):
Ďakujem. Vyhlasujem rozpravu za skončenú. Pani navrhovateľka nechce. Spravodajca nie. Prerušujem rokovanie o tomto bode programu. Vážené panie poslankyne, vážení páni poslanci, dovoľte mi pozdraviť na balkóne zástupcov členov Skupiny 
rusko-slovenského priateľstva z Rady federácie Federálneho zhromaždenia Ruskej federácie (potlesk), ktorí navštívili Slovensko pri príležitosti výročia oslobodenia Bratislavy. Ďakujeme. Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o návrhu skupiny poslancov na vydanie zákona, ktorým sa zrušuje zákon č. 385/2018 Z. z. o osobitnom odvode obchodných reťazcov (tlač 1412). Dávam slovo spravodajcovi, predsedovi výboru pre financie a rozpočet, poslancovi Kamenickému, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa zrušuje zákon č. 385/2018 Z. z. o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1412.)
Zmajkovičová, Renáta, podpredsedníčka NR SR (2013-09-18):
Pán poslanec Fronc.
Pellegrini, Peter, podpredseda NR SR (2020-09-24):
Ďakujem pekne, pán minister, vypršal čas. Pýtam sa pána poslanca, či má doplňujúcu otázku. Nech sa páči, pán poslanec Kuffa.
Matečná, Gabriela, ministerka pôdohospodárstva a rozvoja vidieka SR (2016-11-28):
Ďakujem veľmi pekne. Tak dobrý deň prajem. Pán predsedajúci, vážené panie poslankyne a vážení páni poslanci, veľmi pekne ďakujem za blahoželanie. Ani som nešípila, že dnes v čase mojich narodenín budem predkladať nejaký zákon, keďže je to druhé čítanie, dúfam, že sa nám to podarí úspešne zvládnuť ako darček k mojim narodeninám. (Prerušenie vystúpenia predsedajúcim.)
Paška, Pavol, predseda NR SR (2014-02-13):
Pán poslanec Hlina.
Senko, Ján, poslanec NR SR (2017-06-14):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k návrhu zákona poslancov Národnej rady Slovenskej republiky pánov poslancov Jarjabka, Čaploviča, Petráka a Číža na vydanie zákona o Štátnej cene Alexandra Dubčeka, ktorý máme pod tlačou č. 597. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, Výbor Národnej rady pre financie a rozpočet a Výbor Národnej rady pre kultúru a médiá. Za gestorský výbor navrhujem Výbor Národnej rady pre kultúru a médiá a odporúčam, aby výbory predmetný návrh zákona prerokovali do 31. augusta 2017 a gestorský výbor do 5. septembra 2017. Vážený pán predsedajúci, skončil som, prosím, otvorte rozpravu.
Hrnčiar, Andrej, podpredseda NR SR (2019-09-13):
Sedem faktických poznámok. Nech sa páči, pán poslanec Dostál.
Bugár, Béla, podpredseda NR SR (2010-10-21):
Na vystúpenie pán poslanca s faktickými poznámkami traja. Končím možnosť sa prihlásiť do faktických poznámok. Pán poslanec Choma.
Bugár, Béla, podpredseda NR SR (2016-09-07):
Ďakujem pánovi ministrovi. Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Jane Vaľovej. Nech sa páči, pani poslankyňa.
J. Slabý, poslanec: (2007-10-23):
Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Oba výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami tak, ako ich máte v časti IV spoločnej správy. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto. O bodoch spoločnej správy č. 1 až 13 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Otvorte, prosím, rozpravu. Ak dovolíte, ako prvý sa hlásim ja.
Novotný, Viliam, poslanec NR SR (2013-10-29):
Tým sme vyčerpali hlasovanie o pozmeňujúcich návrhoch zo spoločnej správy aj z rozpravy. Pán predseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
B. Bugár, podpredseda NR SR: (2004-03-04):
(Hlasovanie.) Prítomných je 139 poslancov, za návrh 127, hlasovania sa zdržalo 12. Konštatujem, že návrhy 2 a 3 sme schválili. K. Mitrík, poslanec: Ďalej, pán predsedajúci, dajte hlasovať spolu o pozmeňujúcich návrhoch 5, 6 a 10.
Paška, Pavol, predseda NR SR (2014-09-18):
Ďakujem pekne, pán poslanec. Pán poslanec Fecko.
Laššáková, Jana, podpredsedníčka NR SR (2013-01-31):
Pán poslanec Zajac.
Ďuriš Nicholsonová, Lucia, podpredsedníčka NR SR (2019-05-15):
Tri faktické poznámky na vaše vystúpenie. Končím možnosť prihlásiť sa. Pán poslanec Heger.
Valášek, Tomáš, poslanec NR SR (2023-12-18):
Vďaka, pán predsedajúci. Dovoľte mi zareagovať na tú časť vystúpenia pána poslanca Hargaša, v ktorej spomenul tú zahraničnú dimenziu a tú absenciu úradov špeciálnej prokuratúry v iných krajinách Európskej únie. To je, samozrejme, často spomínaný argument citovaný touto koalíciou a je používaný v tom zmysle, že veď nikto iný tú prokuratúru nemá, v podstate skoro nikto iný, tým pádom prečo by sme ju mali mať my. Nuž, na prvý pohľad to znie lákavo, keď sa však ponoríte trošku hlbšie do toho, že čo za tým reálne je, narazíte hneď na dva silné dôvody, prečo ten argument neobstojí. Tým prvým silným dôvodom, samozrejme, je, že to, že tých úradov špeciálnej prokuratúry je málo, vedela strana SMER a vtedy ešte nebol HLAS, ale tí hlasáci, ktorí sú dnes SMER, už aj v tých predošlých volebných obdobiach, keď Úrad špeciálnej prokuratúry existoval, tolerovali ho a nevadil im. Takže pýtam sa, čo sa zmenilo v roku 2023, čo nebolo pravdou v roku 2018, ´19 alebo predtým. Prečo im vadí teraz a prečo im nevadil predtým? A, samozrejme, to logické vysvetlenie, ktoré sa ponúka, je, že medzičasom pod novým vedením si Úrad špeciálnej prokuratúry začal poctivo robiť svoju prácu a vadí nie to, že ten Úrad špeciálnej prokuratúry tu je, ale že funguje tak, ako by fungovať mal. A ten druhý dôvod, samozrejme, pri takej trošku len hlbšej analýze len, čiže trošku pod povrch, keď sa zamyslíte nad tým, prečo to, ten malý počet krajín, ktoré ten úrad majú, ho reálne majú, nuž tak je to hlavne preto, že zvyčajne zlyhávajú tie normálne prokuratúry, tie bežné nástroje na zabezpečenie fungovania právneho štátu. A ťažko argumentovať, že u nás ony fungovali. Keď sa pozriete na to, ako ten Úrad špeciálnej prokuratúry fungoval za svojho, za pána Kováčika 62 ku 0, či koľko to bolo tá konečná bilancia? Nuž, samozrejme, tu je veľmi silný argument za to, že potrebujeme Úrad špeciálnej prokuratúry nieže zrušiť, ale možno posilniť, urobiť niečo ako úrad extrašpeciálnej prokuratúry. (Potlesk.)
Sulík, Richard, predseda NR SR (2011-07-07):
V poriadku. Dávam hlasovať o tom, že táto schôdza bude ukončená po tom, ako bude prerokovaný bod 45 s tým, že 46 a 47 už teraz presúvame, čiže budeme rokovať po bod 45. Prosím, hlasujte teraz. (Hlasovanie.) Prítomných 145 poslancov, hlasovalo 73 za, 61 proti, 10 sa zdržalo, 1 nehlasoval. Tento návrh sme schválili. Poprosím teraz pána poslanca Janiša, aby uviedol hlasovanie v druhom čítaní o vládnom návrhu zákona o ukončení a spôsobe usporiadania niektorých nájomných vzťahov k bytom a o doplnení zákona č. 18/1996 Z. z. o cenách v znení neskorších predpisov (tlač 317). Pán poslanec, máte slovo.
T. Cabaj, podpredseda NR SR: (2010-03-02):
Nech sa páči, pán predseda klubu, máte slovo.
Bittó Cigániková, Jana, poslankyňa NR SR (2023-11-21):
Ďakujem. Dávam procedurálny návrh, aby už nikdy nikto nereagoval na Matoviča, to je najväčší trest a budeme tu všetci kľudnejší, ďakujem pekne. (Potlesk.)
Glváč, Martin, podpredseda NR SR (2018-01-30):
Ďalšia v rozprave vystúpi pani poslankyňa Kaščáková, nech sa páči.
Cmorej, Peter, poslanec NR SR (2023-03-30):
Ja by som len odpovedal k tým osobitným zreteľom. A áno, tie dodatočné podmienky majú spô... majú pôsobiť odstrašujúco. Áno, to je pravda, ja som to tam priznal, lebo my teda chceme, aby obce vytvárali súťažné prostredie, keď sa, keď sa zbavujú majetku alebo keď ho teda niekomu nechávajú do nájmu. Ale neni to nevyriešiteľné, lebo tie zásady si schvaľujete bežnou väčšinou, takže ak by naozaj bolo niečo nevyhnutné, tak viete to urobiť. Jednoducho zmeníte si tie zásady takým spôsobom, aby ste pokryli aj to, čo ste predtým v tých zásadách nepokryli, a viete to spraviť.
Paška, Pavol, predseda NR SR (2014-06-24):
Pán poslanec, len to upresnime. Ak to má rokovať plénum, tak to musí byť správa. Tá správa má určité lehoty. Ak chcete informáciu, tú môžete dostať vo výbore. Tak chcete správu od ministra hospodárstva, alebo od koho? Správu od ministerstva hospodárstva? Od ministerstva zahraničných vecí. To znamená, budeme hlasovať o tom, aby bol zaradený ako posledný bod tejto schôdze správa ministerstva zahraničných vecí o stave rokovania o podiele alebo účasti Slovenska na projekte South Streamu. Tak? Dobre. Dobre. Budeme teraz hlasovať o navrhnutých zmenách a doplnkoch. Pán poslanec Štefanec žiadal, aby body 45, 46 a 53 boli prerokované v piatok od 9.00 h. (Hlasovanie.) 132 prítomných, 52 za, 3 proti, 75 sa zdržalo, 2 nehlasovali. Tento návrh sme neschválili. Pán poslanec Zajac žiadal zaradiť nový bod správu o príprave stratégie na podporu ľudských práv od vlády. Áno? V termíne do 15 dní. (Hlasovanie.) 129 prítomných, 40 za, 7 proti, 81 sa zdržalo, 1 nehlasoval. Návrh sme neschválili. Pán poslanec Fedor žiada od ministra obrany správu o stratégii rozvoja ozbrojených síl Slovenskej republiky. (Hlasovanie.) 130 prítomných, 52 za, 1 proti, 77 sa zdržalo. Tento návrh sme neschválili. Pán poslanec Hlina žiada zriadiť komisiu na preverenie a tunelovanie Slovenskej republiky zo strany finančných skupín. (Hlasovanie.) 126 prítomných, 36 za, 4 proti, 82 sa zdržalo, 4 nehlasovali. Tento návrh sme neschválili. Pán poslanec Novotný chce od vlády správu o strategických zásobách pitnej vody s výhľadom na 15 rokov, až, na 10 rokov a žiada, aby bola doručená do 15 dní. (Hlasovanie.) 130 prítomných, 51 za, 78 sa zdržalo, 1 nehlasoval. Návrh sme neschválili. Pán poslanec Viskupič, nedám o tom vašom prvom návrhu hlasovať, lebo ste ho preformulovali, potom na záver budeme hlasovať o tom druhom návrhu. Alebo chcete? Lebo on bol identický. No dobre, tak ten prvý, ten prvý, ten prvý návrh bol trošku zmätočný, lebo ste najprv povedali „informácia“, potom ste povedali „správa“ a až potom na záver ste upravili, že chcete správu od ministerstva zahraničných vecí. Tak navrhujem, aby sme hlasovali až o tom ostatnom vašom návrhu, dobre? Pán poslanec Hlina ešte stiahol tlač 1079 z programu a navrhuje, aby nebola, ako je v rozdanom návrhu programu zlúčená rozprava o bodoch 23 a 25. V programe je návrh, že je zlúčená rozprava. To znamená, pán poslanec navrhol, aby nebola. Hlasujeme o tom, aby nebola zlúčená rozprava o týchto bodoch. (Hlasovanie.) 130 prítomných, 23 za, 19 proti, 80 sa zdržali, 8 nehlasovali. Tento návrh neprešiel. Čiže ešte raz upozorňujem, v rozdanom návrhu programu máte návrh, že rozprava u týchto bodov bude zlúčená. A na záver pán poslanec Viskupič žiada od ministerstva zahraničných vecí správu o stave bilaterálnych rokovaní o South Streame medzi Rakúskom a Slovenskom. (Hlasovanie.) 131 prítomných, 55 za, 1 proti, 74 sa zdržalo, 1 nehlasoval. Tento návrh sme neschválili. Budeme teraz, vážené panie poslankyne, vážení, ešte pán poslanec Frešo? Nie. Nech sa páči.
Budaj, Ján, poslanec NR SR (2017-03-30):
Nemusím čítať, hej?
Laurenčík, Milan, podpredseda NR SR (2021-09-17):
Pán poslanec Filip Kuffa s faktickou poznámkou, nech sa páči.
Ďuriš Nicholsonová, Lucia, podpredsedníčka NR SR (2016-07-07):
Poprosím vás, aby ste po sebe nevykrikovali. Pán poslanec Hrnčiar, pán podpredseda Hrnčiar, nech sa páči.